তানজানিয়ার ভূগোল
তানজানিয়া অনেকগুলো হ্রদ, জাতীয় উদ্যান এবং আফ্রিকার সর্বোচ্চ পর্বত মাউন্ট কিলিমাঞ্জারো (৫,৮৯৫ মি অথবা ১৯,৩৪১ ফু) নিয়ে গঠিত। উত্তর-পূর্ব তানজানিয়া পাহাড়ি হলেও মধ্যাঞ্চল তৃণভূমিতে আচ্ছাদিত একটি বড় মালভূমির অংশ। উগান্ডা এবং কেনিয়ার সাথে থাকা এর উত্তর সীমান্তে ভিক্টোরিয়া হ্রদের দক্ষিণাংশ পড়েছে। প্রশাসনিকভাবে, তানজানিয়া ৩০টি অঞ্চলে বিভক্ত, যার ২৫টি মূল ভূখণ্ডে এবং ৩টি উঙ্গুজায় (অনানুষ্ঠানিকভাবে জাঞ্জিবার দ্বীপ নামে পরিচিত) ও ২টি পেম্বা দ্বীপে।